# Chimakum

### Izvor: Wikipedija

Chimakum [Chemakum, Aqokúlo (vlastiti naziv), Port Townsend Indijanci], /značenje imena Chimakum ili Chemakum je nepoznato/ maleno ratoborno pleme Chimakuan Indijanaca sa poluotoka između Port Townsenda i Hood Canala u američkoj državi Washington. Zajedno sa plemenima Hoh i Quileute tvore jezičnu porodicu Chimakuan, koja po njima nosi ime. Chimakum Indijanci bili su u konstantnom ratu sa Clallam Indijancima i drugim Salishan plemenima, što ih je dovelo do skorašnjeg nestanka. Mooney (1928) procjenjuje da ih je 1780. bilo oko 400. Pleme Chimakum stradava u masakru 1822. kada ih je napala velika skupina ratnika sa Otočja Kraljice Charlotte. Godine 1847. napadaju ih Snoqualmie, i tada ih je dosta stradalo. Prema Gibbsu (1877) preostalo ih je svega 90 1855., a te su godine ugovorom Point-no-Point smješteni na rezervat Skokomish ali su ih pet godine kasnije (1860) plemena Duwamish i Suquamish gotovo zbrisali pod vodstvom poznatog poglavice Seattle. Popisom iz 1910. preostalo ih je svega trojica koji su mogli govoriti svoj jezik. -Popularni naziv za njih je Port Townsend Indijanci, ime koje su dobili po obližnjem gradu.

## [uredi] Vanjske poveznice

- Chimakum žena-profil

Dobavljeno iz "http://hr.wikipedia.org../../../c/h/i/Chimakum.html"

Kategorije: Chimakuan | Indijanci, Washington

##### Views

- Članak
- Razgovor
- Trenutna inačica

##### Traži